સભ્ય સમાજ જ્યારે કાયદો હાથમાં લે છે એ ખરેખર નિંદનીય છે. જાણતા હોવા છતાં ટોળાશાહીમાં જે કૃત્ય કરે તેના પરિણામ ગંભીર હોય છે. હાલમાં સમગ્ર દેશમાં સોશિયલ મીડિયા ઉપર અરાજકતા ફેલાવનારા મેસેજો ફરી રહ્યા છે. જેમાં દક્ષિણ ગુજરાત પણ બાકાત નથી. બાળક ઉઠાવનાર મહિલા ટોળકી ફરી રહી છે એવા મેસેજ ને એડિટ કરી પોતપોતાના વિસ્તારમાં ફરતા કરવામાં આવી રહયા છે. ગૃહ વિભાગે આ અંગે સ્પષ્ટતા કરવી પડી છે. અનેક અધિકારી ખુલાસા કરી રહ્યા છે. જોકે આવો કંઈ નથી છતાં આ અટકતું નથી. અને નિર્દોષ લોકો તેમજ ગરીબ મહિલાઓ લોકટોળાનો ભોગ બની રહી છે.